P.H. Nortje boeklys
Ons spesialiseer in die volgende tipes boeke Africana
Tel : 012 345 4040 Sel : 083 253 4932
Ons spesialiseer in die volgende tipes boeke Afrikaanse kinderboeke
Lys van boeke deur P. H. Nortje sluit in:
Aan die sonkant - deur P. H. Nortje
Bly of gly deur P. H. Nortje
Casper, 1979 - deur P. H. Nortje
Die elfde hekkie (die skrywer se tweede sportverhaal) deur P. H. Nortje
Die groen ghoen - 1960 deur P. H. Nortje
Die wildedruif val - 1982 deur P. H. Nortje
Donkerwater deur P. H. Nortje
Duisendblaar deur P. H. Nortje
In klip en gruis deur PH Nortje
In voetpad se kloof - 1970 deur P H Nortje
Ken op die kierie - 1997 (Outobiografiese stories) deur P H Nortje
Klein Hollywood deur P H Nortje
Korsies van growwebrood - 1989 (Outobiografiese stories) deur P H Nortje
Matewis se mense gaan boer - 1973 deur P. H. Nortje
Nuut onder die son - 1967 deur P. H. Nortje
Op die sonpad - 1973 deur P H Nortje
Op 'n hoë noot: Die lekkerste stories van P.H. Nortje - Samesteller: Danie Botha (2008)
Operasie sonskyn en ander leesavonture, 1975 deur P. H. Nortje
Pennie se vuur - 1959 deur P. H. Nortje
Spook van die wielsleutel - 1994 deur P H Nortje
Volstruis, met wie gaan jy trou? : 'n Herinneringstog deur P H Nortje
Wellington se suiker - Die beste sketse van PH Nortje deur Danie Botha saamgestel.
Jeugboeke : Casper - deur P. H. Nortje
Duisendblaar (‘n sportverhaal) deur P. H. Nortje
Die groen ghoen deur P. H. Nortje
In voetpad se kloof deur P. H. Nortje
Pennie se vuur deur P. H. Nortje
Die wildedruif val deur P. H. Nortje
P.H. Nortje was ook die samesteller van die gewilde “Jeugland leesboek-reeks” wat ook in sommige skole gebruik was. Die boeke is deur menige leerlinge gelees en geniet. Wat die “Jeugland leesboek-reeks” so gewild maak is die interessante stories en ook die begripstoetsie wat die leser toets aan die einde van elke storie. Klik hier om meer te lees van skoolleesboeke:
Stories vir almal
In Engels vertaal:
The Wild Grape Tree by P. H. Nortje
Lees meer oor die skrywer P. H. Nortje
Die wildedruif val is bekroon met die eerste prys in Sarie en Tafelberg-uitgewers se 1982-jeugverhaalwedstryd
Voorblad van “Die wildedruif val”. Dit is opgedra aan Hans Terblanche wat die gebeure in hierdie boek self belewe het en dit in sy tagtigste lewensjaar persoonlik aan die skrywer meegedeel het.
Foto: P H Nortje heel voor regs, op Boonste Klipfontein - 1924
Die Terblanche-gesin van Hoekplaas, 1919. Hans Tereblanche staan agter sy vader, derde van links
Soos die leser seker uit die bostaande foto’s afgelei het is “Die wildedruif val” ‘n ware verhaal. Dit speel hom af in die Baviaanskloof, daardie omgeveer honderd en twintig kilometer lange smal vallei tussen Kougaberge en die Winterberge in die distrik Willowmore, en vertel van die ramp wat in die nag van 5 Mei 1916 daar plaasgevind het. Die hoofkarakter, Hans Terblanche, was toe ‘n seun van sowat vyftien. Hy en die skrywer se eie neef. Dit is dan ook op sy aandrang en met die skrywer, P H Nortje, se aanmoediging en noue samewerking dat die gebeure op skrif gestel is.
Met uitsondering van geringer besonderhede in bepaalde tonele waar die skrywer noodwendig sy verbeelding moes gebruik het, is alle karakters en gebeure lewenstrou uitgebeeld. Daarom is daar ook deurgaans by die imperiale geldeenhede, lengte- en gewigsmate gehou wat in 1916 nog gegeld het. Foto: Hans Terblanche by die belhambraboom, 1955
Dit is interessant dat die belhambraboom (wildedruif) waarop die twee seuns uitgespoel het, weer wortelgeskiet het op die sandbank waar hy vasgesteek het. Die oorspronklike stam het later gedeeltelik verrot, maar dit het in 1982, vyf en sestig jaar later, nog daar, met talle gladde rivierklippe vasgeknel in die ou krake. ‘n Nuwe spruit wat uitgegroei het, , was toe ‘n stewige boom. Van die oorspronklike vyf plase op kleinpoort het net ‘n klipperige rivierbedding oorgebly - ‘n stille getuienis van die tragiese gebeure van die nag van 5 Mei 1916
‘n Foto van Klienpoort, waar die uitlopers van die Winterhoekberge(links) en die Kougaberge (regs) mekaar ontmoet.
Die boek is ook in Engels beskikbaar met die titel ”The wid grape tree”
Donkerwater - geskryf deur P. H. Nortje
Dit is ‘n bekende gesig op Delwershoop - die motorkarretjie en sy bemanning: die sestienjarige Jak Joubert aan die leisels, die flink swart merrie Venus vooraan, en die komieklike maak aap Saartjie. Delwershoop is Jak se kontrei. Nie ‘n groot wêreld waarin groot dinge gebeur nie, maar Jak is tevrede en gelukkig, want sy wêreld is heel en heg en - dit het hy as vanselfsprekend aanvaar - vry van blaam.
Toe kom die nuwe seun, Dawid Hoffman. Om die een af ander rede is daar altyd iets tussen hulle wat toenadering onmoontlik maak. Op ‘n dag kom die uitbarsting tot die vorm van ‘n wrede beskuldiging, wat diep seer maak omdat dit Jak se moeder en sy oorlede vader ook raak.
Jak se verbystering gaan oor in ‘n grimmige vasberadenheid om te bewys dat daardie aanklag nie waar is nie. Maar na al die jare is die spore dof. Uiteindelik is dit duidelik dat die finale antwoord gesoek moet word in die kuil van die Swartrivier waar Jak se vader sestien jaar gelede verdrink het - Donkerwater.
Die kuil in Swartrivier
Piekniek op Olienhoutkraal
Vondste en verkope
Ekspedisie na Kimberley
Soektog in die diepte
“Nuut onder die son” - P. H. Nortje
As die skrywer P H Nortje is, weet die leser dit beteken : lekker lag en lekker lees. So het ons hom leer ken in “Nuut onder die son”. Die daaropvolgende bundels is ook vol heerlike humoristiese sketse- Op die sonpad (1973) en Aan die sonkant
Sories in “Nuut onder die son”:
Die wilde, getroude voël
Beproewinge met ‘n gesinsfoto
Ag,Plee-eez Deddie - Vat ons sirkus toe
Ek word gerestoureer
Op jul merke
Oupa Grootbul en die Helikopter
Om te draf of nie te draf nie
Mak diertjies in my kruis
Ons gaan ry met die Rois-Rois
Charlie se gala
Werp jou brood op die waters
“Op die sonpad” - P H Nortje
Hier vertel die skrywer weer van sy gesin en ons weet hulle is mense, soos Langenhoven sou sê, alle swaarkry met lekkerkry. Jy dit is beslis waar wat Francois altyd sê as die gesin iets aanpak: “ Laat ons dit doen en lekker lewe!” Daar is genoeg om te doen, om klaar te kry, want op het lieve Wellington is weer heelwat aan ‘t gebeure - ‘n toneelopvoering mar Pa en Groot Dawid, ‘n fiksheidsklas vir middeljariges en ‘n gedenkwaardige kanovaart waar Ma ‘n deeglike bydra leweer.
En die swaarkry is ook genoeg: molle in die tuin en die hele dorp se honde wat op die grasperk pla en dan besluit Pa nog om eienaar-bouer te word. Ook as daar buite die granse van hul dorp iets gebeur, is die Nortjes daar en doen hulle dinge en leef lekker. Hulle gaan virwaters toe om kreer uit te haal, al is dit nou ook met krampe, en op ‘n dag besigtig hulle hul wêreldvanuit ‘n makrostraler. Die Nortjes besoek die Wildtuin, heeltemal goed voorberei vir die groot gebeurtenis... of was dit ooit so goed? “Op die sonpad” is ‘n bundel sketse oor ‘n gesin, Pa, Ma, Charl, Francois en Pierre Henri, wat al vir hulle ‘n pad oopgelag het na duisende harte.
Sketse in “Op die sonpad”
Die elfde plaag
Krewe en krampe
Ek word oupa
Slegs vir mans
Ek word eienaar-bouer
Hugo en Muis woon (nog) hier
Terug na moederaarde
As ‘n man hom jonk wil hou
Om te roei of nie te roei nie
Lees ook van P.G. du Plessis se boeke
Lees ook van Jan Spies se boeke
“Aan die sonkant” deur P. H. Nortje
Net soos “nuut onder die son”, is hierdie boek vol humoristiese gebeurtenisse en skreeusnaakse vertellinge uit die wedervaringe van ‘n lekker gesin: Pa, Ma, drie seunskinders en ‘n spaniël-tefie. Meestal is dit aldaagse gebeure, maar dan gebeur die wonder: elke insident word ‘n avontuur, ‘n kostelike stukkie lewe waarin die leser deel.
Aan die Sonkant is wesentlik ‘n voortsetting van Nuut onder die Son. Dit verhaal humoristiese gebeurtenisse waarin die Nortje-gesin — Pa, Ma, Charl, Francois, Pierre Henri en die spaniël-tefie Tessa — betrokke raak. Meestal is dit alledaagse gebeure: die verfraaiing van die sitkamer, ‘n rugbywedstryd tussen die ouderlinge en die diakens van die kerk, ‘n tydren waaraan die hele gesin deelneem, ‘n Lenteloop. Maar dan gebeur die wonder: Elke insident word ‘n avontuur in ‘n nuwe sleutel, ‘n kostelike stukkie lewe waarin die leser deel. ‘n Mens is nie meer toeskouer wat verlangend toekyk nie, maar deelnemer. Jy word ‘n Wellingtonner in murg en been. Jy duik jillend saam met die ander mense in die borrelpad op Esmè se plaas, jy deel in die vreugde van Wellington... P. H. Nortje is ‘n onderhoudende verteller, ‘n fyn waarnemer van die klugtige situasie, ‘n sprankelende humoris, ‘n mens wat die vermoë besit om skerp na binne te kyk en aansteeklik te lag. Sy tweede bundel sketse is ‘n bron van plesier vir oud en jonk. Sketse in “Pennie se vuur”:
Die eerste oggend
Die otter en die vark
Ligdag -die jag
Op die kweekplaat
P. H. Nortje is eintlik bekend as jeugverhaalskrywer. Hy het reeds die Scheepersprys vir jeuglektuur vir twee van sy boeke ontvang, nl.: Pennie se Vuur en Die Groen Ghoen. Maar nie minder bekend nie én gewild is sy humoristiese vertellings wat reeds gebundel is onder die titel Nuut onder die Son. Sedert die publikasie van hierdie bundel het dit reeds vier herdrukke belewe! Lees meer oor die skrywer P. H. Nortje
Ken op die kierie- P. H. Nortje
Na jare op dokter Andrew Murray se “ het lieve Wellington” woon P H Nortje en sy vrou, Mikie, deesdae in die Strand. Om hulle is ‘n hele kolonie afgetredenes wat ken op die kierie sit en vir jou met smaak van vyftig, sestig jaar gelede se ekspades vertel, maar hulle kan nie onthou wie wie vanoggend saam met hulle inkopies gedoen het nie. Henry Nortje woon nog nie in ‘n aftree-oord nie en loop nog nie met ‘n kierie nie. Maar stories vertel oor wat was en oor wat nou gebeur- dit doen hy met uitnemendheid in sy boeke. Sowat twintig altesaam vanaf sy bekroonde Pennie se vuur (1959) en Die groen ghoen (1960) tot by die outobiografiese Korsies van growwebrood (1989) en Spook van die wielsleutel (1994).
In ken op die kierie skryf hy weer suiwer outobiografies. Wanneer hy dit het oor verleenthede in sy lewe, vind ons uit wat ‘n skoffel in ‘n fransdruifwingerd met die NG Kerk te doen het, en koeëllaers met vrouestudente se kanse op ‘n huwelik. Met kleur en geur vertel hy van onvergeetlike vernederinge doerie jare in Nagoena se Kloof toe hy en Aroeka bobbejane verras het.
Hy erken hy’s geneid om ingedagte te wees. Dit gee aanleiding tot ‘n nagmerrie met’n reusepak eksamenskrifte, en tot die aand by die Baxter Teater toe vier wonderwerke met sy toeganskaartjies gebeur het. Oor laasgenoemde voorval het hy destyds nie gewaag om ‘n Huisgenoot-storie te skryf nie, want niemand sou hom glo nie.
Ken op die kierie is ook ‘n boek vir mense wat belangstel in motors van verskillende soorte ouderdomme, honde se nukke en getrouheid, en ‘n skrywer se werkwinkelgeheime.
Wellington se suiker- PH Nortje
Die boek bied ‘n keur uit meer as tagtig sketse oor die mense van Wellington wat so voluit kan lewe. Danie Botha, redakteur van byna al die Nortje-trefferbundels, het die vermaaklikstes, die blywendes gekies en ingelei. En Fred Mouton, bekende illustreerder en spotprentkunstenaar, vul dit aan met sy ammusante siening van die woelige Wellingtonners.
Dit is ‘n boek vir almal wat aan daaglikse stres en moordendes koerantopskrifte wil ontsnap. ‘n Boek wat knipoog en glimlag.
Lees ook boeke deur A.A.J. van Niekerk
Die groen ghoen - geskryf deur P H Nortje(Bekroon met die Scheepers-prys 1962)
Vir Henk Strydom se geheime bende, die Spartaanse Ruiters, is die lieflike groen albaster die kenteken van ‘n belangrike onderneming: operasie Groen Ghoen. Hiervoor moet hulle hard begin werk aan ‘n skoolkonsert, aanlwynsap trap, klipsweet pluk, bobbejaansterte versamel en na-oeste inwin.
En terselfdertyd moet die Ruiters ‘n groot geheim oplos. Wat lê agter Kortetjie se misterieuse geel deur?
Verrassing volg op verrassing soos hulle agter die geheim kom - en die gelag bly ook nie uit nie. Die verhaal loop na ‘n opwindende hoogtepunt wanneer operasie Groen Ghoen slaag en die geheim van die geel deur met die mees onverwagte gevolge opgelos word.
Bestel boeke aanlyn by www.lizmarboeke.co.za
Spook van die wielsleutel - geskryf deur P H Nortje Namibië, hier kom die skrywer en sy ingenieurseun! P H Nortje en Francois. In ‘n Ford Mazda-bakkie wat wonderbaarlik gelaai is.... Hulle wil die songebakte vlaktes met kameeldoring en suurgras kom bewonder. Ook die duine en afgronde. Dalk sal hulle jag, en ‘n graatjiemeerkat vir ‘n geliefde kind aankeer. Hulle sal halfedelgesteentes versamel, en gasvrye mense se koningskos geniet.
En net uitrus. ‘n Slag nader aan mekaar beweeg, as pa en seun vriende word.
Maar die wielsleutel wat hulle op Ai-Ais in die hande gekry het .... Hulle had ene dringend nodig en ‘n Samaritaan het dit tog spesiaal oornag vir hulle “opgetower”, weliswaar vir ‘n paar bottels Riesling en ‘n rand of twee. Alles kan nie pluis wees met die transaksie nie, want hoekom bly spook die wielsleutel dan so by pa en seun? Saam met die lekkertes teister die rampspoed hulle so taks op die eienaardigste maniere...
Soos te verwagte van P H Nortje is dit ‘n verkwiklik humoristiese joernaal van ‘n toer der toere. En staan goeie menseverhoudinge weer sterk op die vooorgrond.
In ‘n sekere sin is “Spook van die wielsleutel” ‘n aanvulling tot P H Nortje se gewilde outobiografiese vertelling, “Korsies van growwebrood”. Ons verneem nou van sy lewe in sy “herfsjare”, en hy vertel verder oor sy kinders se kleintyd en oor sy onderwysloopbaan, die tyd toe ‘n verraderlike klaskamerdrumpel sy dosent-waardigheid aangetas het.
Die elfde hekkie - P H Nortje
Arnold hardloop met sy oë op die hande van die buitesenter langs hom. Enige oomblik nou gaan Willie laat loop. Opeens flits dit deur sy gedagtes: Hoe hy en sy pa gistermiddag met die bal in die agterplaas gehardloop het... Die lelike glips wat hy netnou sommer met die afskop begaan het ... Die Highveld Blits. Waar’s die nou?
‘n Breukdeel van ‘n sekonde dwaal sy oë van Willem se hande af om te sien waar die opponent is. Die kom voluit aan, soos ‘n stoomtrein, skaars tien tree van hom af.
Toe Arnold weer na Willie langs hom kyk, is die bal nie meer in sy hande nie. Dis reeds in die lug, oppad na hom toe, minder as ‘n tree van sy maag af.
Hy reik verboureerd daarna. Maar net die vingers van sy regterhand kom dit by. Dit skiet vorentoe, skuins voor hom uit, en hy gryp wild ‘n tweede keer daarna. Die keer dobber dit ‘n oomblik op sy tastende vingertoppe en wip dan met ‘n boog na regs, hoog die lug in.
Arnold Hanekom hou nie van rugby nie. Maar sy pa - op sy dag ‘n provinsiale speler - wil hê hy moet speel. En Arnold besluit hy sal hom wys...
Korsies van growwebroodOutobiografiese vertelling deur P H Nortje P H Nortje het in sy bekroonde jeugboeke soos Penne se vuur en Die groen ghoen oor sy jeugland geskryf - die plaaswêreld van die Baviaanskloof in die Winterhoekberge. Hy het dit so eg gedoen dat Audrey Blignault intertyd getuig het: As jy klaar gelees het, het “jy die korsie van jou bruinbrood in ‘n blikkie turksvystroop geweek agter die koeniebosse by meester Van Rooy se skool” . Later volg sy bundels Sonkant-sketse waarin hy die doen en late van die liewe Wellingtonners met ‘n vonkel in die oog opteken.
In al hierdie boeke is daar “verskuilde outobiografie”. Nou, in Korsies van growwebrood, wird die waarheid vertel. Die vertelling sluit aan by sy bestaande skryfwerk, vul dit aan en verklaar heelwat. Bestel boeke aanlyn by www.lizmarboeke.co.za
The wild grape tree - written by P H Nortje
Translation of Die wildedruif val (Afrikaans)
The wild grape tree is a true story. It all happened in the Baviaanskloof, the long narrow valley of about a hundred-and-twenty kilometers between the Kouga mountains and the Winterhoek Mountains in the Willowmore district of the Easten Cape (Also see Sue van Waarts books). It tells the story of the disaster that occured on the night of 5 May 1916. The main character, Hans Terblanche, was then a boy of about fifteen. Like all characters and events in real life, and it was his persuasion, and with his encouragement and close co-operation, that the author put the story in writing.
In die voetpad se kloof - geskryf deur P H Nortje
Mannetjies wys na die oorkantse hang van die dwarsspruit wat in die Voetpad se Kloof inloop. Haastig korrel Bertus deur die verkykyer. En so sien Bertus de Wet, pas terug na sy militêre opleiding, weer Baviaanskloof se oorblywende bergsebras.
Aanvanklik steur hy hom nie veel aan die paar seldsame diere nie, want nie alleen is Ansie afsydig nie, maar op die plaas loop alles verkeerd. Daar is boonop ‘n bloeddorstige luiperd wat op een slag nege van Bertus se sybokke plattrek. Sy vete teen die luiperd neem in felheid toe omdat die luiperd ook die dood van twee bergsebras verorsaak het.
Oom Gaaf kommandeer die hele Sewefontein op vir ‘n luiperdjag. En daar in Voetpad se kloof kry Bertus die geleentheid om wraak te neem ... maar eindelik sou dit die bobbejane wees wat laaste lag.
Intussen word daar van owerheidsweë drastiese planne beraam om die kloof se laaste bergsebra te red. Almal spring in en help. Dit lyk egter of alles tevergeefs gaan wees. Toe te midde van oom Gaaf se gedenkwaardige verjaarsdagviering, kom Mannetjies vir Bertus roep. Nou is dit net Bertus, Ansie en Mannetjies wat die wedloop van die werklikheid aandurf, dis ‘n wedloop teen die naderende donker, teen onbekende faktore en miskien selfs teen die dood....
Bly of gly - geskryf deur P H Nortje
Om te bly of the gly. Soos in die kleintyd se speletjie moet Pa en Ma Nortje besluit : Bly veilig tuis in die lewe van Wellington. Francois neem juis eersdaags deel aan die kano-marathon. Of gly na Europa met sy onbekende wonders, waar elke dag ‘n uitdaging is.
Die Lorelei-stem van die vreemde is gelukkig sterk en Pa en Ma begewe hul op die toer (met twee goedkoop koshuiskoffers ...). Lees ook reisverhale deur André P. Brink
Lees ook reisverhale deur Anna M. Louw
In klip en gruis - geskryf deur P H Nortje
Aan die een kant George Bamford, agttien jaar oud, ‘n skraal Wallieser wat met al sy aardse besittings in ‘n enkele seilsak, ‘n konsertina onder die arm en ‘n paar pond in sy sak sesduisend myl ver oor die see gekom het om sy fortuin op Hopetown te kom soek. Aan die ander kant Dewald Grobbelaar, jong reus van agttien wat die sorg van sy pragtige suster Maria op hom moes neem nadat hy sy ouers tragies verloor het, en by homself gesweer het dat hy haar nooit weer op die togpad sal laat gaan nie. Gooi hulle saam en wat kry jy? Grobbelaar, Bamford en Kie., Diamanthandelaars en Delwers. Al het hulle tussenin heelwat pret gehad, was die delwersbestaan op Taaibosfontein geen piekniek nie. Hulle het van sonop tot sononder pik geslaan, puin weggery, gesif en gewas, en dan gesorteer in die hoop om iewers ‘n blink klippie te kry. Maar dit het baie pikslaan en baie sif en baie was gekos — en dan was die opbrengs steeds skamel.
Sou hulle ooit genoeg kry om hul ideale te verwesenlik en vir die meisies van hul hart te kan sorg? Baie dae was hulle moedeloos. Sou daar dan niks uit die klip en gruis vir hulle kom nie?
Lees ook meer verhale van die goudstormloop deur :
Rein Pretorius Elmar Steyn
Op 'n hoë noot: Die lekkerste stories van P.H. NortjeSamesteller: Danie Botha
Die versamelbundel van PH Nortje se lekkerste stories was in 2008 by die Breytenbach Sentrum op Nortje se tuisdorp, Wellington, bekendgestel. Daar was ook ‘n toneelstuk met dieselfde naam, ter viering van die bundel, was die aand op die planke gebring en Nic de Jager en Eben Genis was daarin te sien. Juanita Swanepoel was die samesteller en regisseur. Bestel boeke aanlyn by www.lizmarboeke.co.za
Volstruis, met wie gaan jy trou? :'n Herinneringstog deur P H NortjeEerste uitgawe was in 2000 en die tweede uitgawe was in 2001
‘n Jaar of twee gelede sak P.H. Nortje se drie seuns, Charl, Francois en Pierre Henri, op hom toe met ‘n dringende versoek: “Nog één keer moet ons vier saam op die ou familieplaas in die Baviaanskloof kom… Weer op die ou werf gaan stap waar ons, toe ons klein was, saam met die plaaskinders gespeel en patat en askoek onder die kole gebak het; en kalfgery het; en dassies geskiet het; en snags in die koue moes uit buitetoe na die longdrop toe; en smôrens ons hande in die kombuis voor ouma Gerty se ou Dover-stoof warm gemaak het… Juis omdat Pappa oud word, wil ons drie saam met Pappa gaan afskeid neem van dit alles.” So begin ‘n nostalgiese reis na die geliefde landskap van die verlede, ‘n reis wat lééf van herinneringe. Die spitsvondigheid, humoristiese situasies en deurleefde wysheid maak van hierdie terugloop op die on spore ‘n seldsame en innige ouer-kind-avontuur.
Aan die sonkant deur P H Nortje
Pennie se Vuurjeugverhaal deur P H Nortje
HENK en Basie is altwee op Wilgerdam se Hoërskool. Aan die end van die jaar, na die gedoente met ou Garing, gaan Basie toe saam met Henk op hulle plaas vakansie hou. PENNIE SE VUUR is die kroniek van daardie onvergeetlike vakansie. Henk-hulle se plaas lê ver — in die kloof anderkant Waboomberg en Gruisstoot se wêreld, diep tussen die loodregte Winterhoek- en Kougaberge in. So ver lê daardie plaas en die ander daar, dat hul Kloof eintlik afgesluit is, ‘n aparte stukkie wêreld, waar ‘n eie taal so geurig soos ‘n soetdoring self, gepraat word; waar die bergwater helderder en koeler is, die aarde geiler, die lower groener en die bobbejane tamaaier en astranter en die mense se harte ‘n bietjie groter — vir hulle wat daar grootgeword het. Vir ‘n Klower is dit die paradys aan herdie kant, al is daar skaarste of armoede of swaarkry. En die dinge wat hulle daar doen, die doen hulle met halfpad kop en halfpad hart, want hulle dink en hulle voel lê en weeg nog netjies oor die disselboom. Soos die ou kleurling ‘n “pennie se vuur” gaan vra by die winkeltjie, so leef hulle, gering en beskeie, maar in ‘n weelde en ‘n rykdom wat geld nie kan koop nie. Dit is hier waar Henk, Basie, Miems en Marie kom om salig somervakansie te hou. En ek wed daardie vakansie sal hulle onthou tot die dag dat hulle oud en afgeleef is en ‘n mens se onthou vergaan. Henk is eintlik die man wat die kroniek van die opwindende paar weke opteken in hierdie boek. Basie is sy beste maat, en arme Basie — hy’s tot oor sy ore verlief op Miemsie. Maar te veel tyd is daar darem ook nie vir meisies nie, want daar is die dinge soos die kommando maak, die vashou teen die berg af die slag, en die palings, die keer met die Nuwejaarsdagviering... Operasie sonskyn en ander leesavonture - geskryf deur P H Nortje
Matewis se mense gaan boer Boek deur P. H. Nortje
Ons ken al die Nortjes – vir Pa en Ma, Charl, Francois en Pierre Henri. In Nuut onder die son, Aan die Sonkant en Op die Sonpad het ons dan soveel avonture met hulle saam beleef. Ook met die ander Wellingtonners soos dr. Hugo Rust en apteker Fogelman en Herr Von Bundeltstein. Maar nou betree hulle – en ons – ’n gans ander lewe. Want Matewis, die “polietse” papegaai, sê mense gaan boer. Eintlike hoef hulle nie juis te boer nie. Hulle moet net die plaas gaan oppas, want broer Frans-hulle is met vakansie.En broer Frans het ’n baie belangrike memorandum vir die dorpenaars opgestel. Daarin bepaal hy die dinge wat hulle moet doen, die goed waaroor hy bly sal wees as hulle dit óók kan behartig en dan bly daar sekere dinge oor vir hulle eie vermaak.Die Wellingtonners is die ene gewilligheid: Charl is bereid om met sy bell-bottoms aan volstruisvere te pluk en Pierre Henri swem saam met sybokke deur dipwater.Die Nortjes bevind hulle in ’n ander omgewing, ’n omgewing met sy eie lewenspatroon – Grootplaas in die Bobbejaanskloof naby Willowmore.Oor hierdie boeregemeenskap het P. H. Nortje reeds in sy jeugromans soos Pennie se vuur, Die Groen Ghoen en In Voetpad se Kloof geskryf. P.H. Nortje boeklys
Ook hier word die plaaslewe vir jou ’n werklikheid, dinge soos boontjies oes in die nagdonkerte op Bly Lê se Land. Jy kan aansit by ant Arjana se feesmale van kop en pootjies, gestoofde appels en soetpampoen. En snags hoor jy die blafgehuil van rooijakkalse uit Donkerkloof se hange. In Matewis se mense gaan boer is daar oomblikke wat jou laat dink en oomblikke van die lekkerste lag. Want dit is ’n P. H. Nortje.
1959 - Pennie se vuur deur P. H. Nortje
1960 - Die groen ghoen deur P. H. Nortje
1967 - Donkerwater deur P. H. Nortje
1967 - Nuut onder die son deur P. H. Nortje
1970 - In voetpad se kloof deur P H Nortje
1973 - Aan die sonkant - deur P. H. Nortje
1973 - Matewis se mense gaan boer deur P. H. Nortje
1973 - Op die sonpad deur P H Nortje
1975 - Operasie sonskyn en ander leesavonture deur P. H. Nortje
1975 - Bly of gly deur P. H. Nortje
1979 - Casper deur P. H. Nortje
1982 - Die wildedruif val deur P. H. Nortje
1982 - Klein Hollywood deur P H Nortje
1989 - Korsies van growwebrood (Outobiografiese stories) deur P H Nortje
1989 - In klip en gruis deur PH Nortje
1993 - Wellington se suiker - Die beste sketse van PH Nortje deur Danie Botha saamgestel.
1994 - Spook van die wielsleutel deur P H Nortje
1997 - Ken op die kierie (Outobiografiese stories) deur P H Nortje
1999 - Die elfde hekkie (die skrywer se tweede sportverhaal) deur P. H. Nortje
2000 - Volstruis, met wie gaan jy trou? : 'n Herinneringstog deur P H Nortje
2008 - Op ‘n hoë noot - Die beste stories van P H Nortje deur Danie Botha saamgestel.
Lees ook van die verhale in die Jeugland-reeks skool leesboekies